**Списък на необходими документи, приложими към**

**Заявление за разширяване на обхвата на акредитация на**

**организатор на изпитвания за пригодност (съгласно т. 7 (1) на BAS QR 2)**

Кандидатът за акредитация представя в Изпълнителна агенция „Българска служба за акредитация” по-долу изброените документи на хартиен и/или на електронен носител в един екземпляр:

(документи на хартиен и електронен носител (MS Word- формат), в един екземпляр)

1. **Споразумение за акредитация (ако няма такова, подписано между ИА БСА и юридическото лице)**.
2. Заявление за акредитация на организатор на изпитвания за пригодност (BAS QA 2.15.1).
3. Персонал на организатор на изпитвания за пригодност (BAS QA 2.15.5) **и допълнителни записи от обучение и/или мониторинг.**
4. Декларация за усвоените видове схеми за изпитвания за пригодност и статистически методи (BAS QA 2.15.6).
5. **Документи от верифициране и/или валидиране на промените, заедно със съпоставка между стари и нови елементи, с идентификация на променените и/или новите елементи, както и документирани доказателства за тях.**
6. План/скица на помещенията на лабораторията за изпитване - описание. Специфични изисквания и документи**\***.

**(Документи на електронен носител (MS Word или pdf - формат), в един екземпляр)**

1. **Актуализирани във връзка със заявеното разширяване на обхвата документи от системата за управление на лабораторията (ако има такива).**
2. Информация за планирани и/или проведени дейности по организиране на конкретни изпитвания за пригодност **по заявеното разширение** (свободен текст).
3. Документ за платена сума за преглед на представените документи, съгласно Ценоразпис BAS QR 8.
4. Пълен опис на приложените документи към заявлението, съгласно т. 4.1.1 от BAS QR 2.

***\**** *Специфичните изисквания към помещенията могат да бъдат от нормативен, технически или друг характер, осигуряващи правилното провеждане на заявените дейности и получаването на валидни резултати.*

*Забележка 1: По смисъла на Процедура за акредитация, BAS QR 2, т.7(1) в зависимост от вида и сложността на заявеното разширяване на обхвата на акредитация и процедурите за акредитация, разширяване на обхвата на акредитация се извършва чрез извънредна оценка по документи, или извънредна оценка по документи и извънредна оценка на място,* ***в срок до 3(три) месеца от откриване на процедурата .***

*Такава оценка за разширяване на обхвата се извършва когато организаторите могат да идентифицират заявеният за разширяване обхват като аналогичен на акредитирания вече обхват по отношение на:*

* *продукти; характеристики; видове схеми;*
* *или комбинация от тях, за които се счита, че са аналогични по отношение на обхвата на акредитация и изискват една и съща или аналогична компетентност (оборудване, образование, квалификация, опит на персонала и т.н.), която следва да бъде доказана.*

*Забележка 2: Ако заявеният за разширяване обхват на акредитация е в нова област на акредитация (извън указаната по-горе и/или включва и промени на офиси/помещения, в които ООС извършва дейности по оценяване на съответствието) се извършва задължително оценка на място за разширяване на обхвата* ***в срок до 8(осем) месеца от откриване на процедура по общия ред на******Процедура за акредитация, BAS QR 2, т.7(2), за което се подава пълен комплект документи (съгласно BAS QF 2.1).***

***Забележка 3: След приемане на заявлението ИА БСА оценява възможността за изпълнение на заявлението по реда на BAS QR 2, т.7(1) или по реда на BAS QR 2, т.7(2)***